kardosdrur/scandi-wiki huggingface dataset:
Alfred Stern

Alfred Stern henviser til blandt andre:

 Alfred Stern (jurist) (1831–1918) – østrigsk embedsmand og kommunalpolitiker
 Alfred Stern (historiker) (1846–1936) – tysk historiker
 Alfred Stern (filosof) (1899–1980) – østrigsk-amerikansk filosof og skriftsteller
Adolf Stern

Adolf Stern (oprindelig Adolf Ernst, født 14. juni 1835 i Leipzig, død 15. april 1907 i Dresden) var en tysk forfatter og litteraturhistoriker.

Kilder 

 

Litteraturhistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Claude Joseph Rouget de Lisle

Claude Joseph Rouget de Lisle (født 10. maj 1760 i Long-le-Saulnier, død 26. juni 1836 i Choisy-le-Roi) var en fransk musiker og forfatter, kendt som Marseillaisens ophavsmand.

Rouget de Lisle, der var søn af en advokat, fik en god opdragelse og viste tidlig evner for poesi og musik. I 1784 blev han ingeniørofficer, 1789 kaptajn. 24. april 1792, da han lå i garnison i Strasbourg, digtede han Marseillaisen. Rouget de Lisle var ingen fjende af kongedømmet, men blev endog en tid berøvet sin kommando, da han var imod dets afskaffelse. Under rædselstiden blev han fængslet, men slap for henrettelse ved Robespierres fald. Han digtede derpå Chant du 9. Thermidor. Ved Quiberon blev han såret i kampen mod emigranterne og tog afsked fra hæren 1796. Under kejserdømmet og restaurationen var han som Marseillaisens digter ugunstig stillet og ernærede sig ved kompositioner, operatekster og lyriske digte uden større kunstnerisk værd. I 1830 skaffede Louis Philippe ham en pension. 24. april 1892, Marseillaisens hundredårsdag, afsløredes et mindesmærke for Rouget de Lisle i Choisy-le-Roi.

Kilder 

 

Digtere fra Frankrig
Librettister fra Frankrig
Komponister fra Frankrig
Franskmænd i 1700-tallet
Franskmænd i 1800-tallet
Erhard Bodenschatz

Erhard Bodenschatz (1576—1636) var en tysk gejstlig og musiker. 

Bodenschatz var kantor i Schulpforta til 1603 og siden præst i den sachsiske by Osterhausen. Han har navnlig gjort sig kendt ved sit store værk Florilegium Portense (Leipzig, 1. del 1603, 2. del 1621), hvori er optaget henholdsvis 115 og 150
flerstemmige motetter af forskellige komponister.

Værker 
 Das schöne und geistreiche Magnificat der hochgelobten Jungfrawen Mariae (1599)
 Psalterium Davidis, Iuxta Translationem Veterem, una cum Canticis, Hymnis, & Orationibus Ecclesiasticis (1607)
 Harmoniae Angelicae Cantionum Ecclesiasticarum, Das ist Englische frewdenLieder und geistliche KirchenPsalmen D. Martini Lutheri und anderer frommen gottseligen Christen (1608)
 Bicinia XC selectiss., composita in usum scholasticae juventutis (1615)

Litteratur 
  

Musikere fra Tyskland
Præster fra Tyskland
Tyskere i 1600-tallet
World's Greatest Dad

World's Greatest Dad er en amerikansk komediefilm fra 2009. Filmen blev skrevet og instrueret af Bobcat Goldthwait.

Medvirkende 
 Robin Williams som Lance Clayton
 Alexie Gilmore som Claire Reed
 Daryl Sabara som Kyle Clayton
 Evan Martin som Andrew Troutman
 Geoff Pierson som Wyatt Anderson
 Henry Simmons som Mike Lane
 Mitzi McCall som Bonnie Troutman
 Jermaine Williams som Jason
 Lorraine Nicholson som Heather Johnson
 Morgan Murphy som Morgan
 Toby Huss som Bert Green
 Tom Kenny som Jerry Klein

Referencer

Eksterne henvisninger 
 

Amerikanske film fra 2009
Komediefilm fra USA
Liden tvetand

Liden tvetand (Lamium amplexicaule) er en enårig, 5-40 centimeter høj plante i læbeblomst-familien. Den har spinkle, opstigende med fra grunden grenede stængler. Bladene er æg-, hjerte- eller nyreformede og rundtakkede eller håndlappede. Til forskel fra rød tvetand er de øvre blomsterkranses støtteblade ustilkede og stængelomfattende. Kronen er rødlig og 14-20 millimeter lang. Liden tvetand er udbredt i Europa, Nordafrika og Vestasien samt indslæbt til Nordamerika.

I Danmark er arten almindelig på agerjord, i vejkanter og ved bebyggelse. Den blomstrer i maj til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Tvetand
Fersk eng

En Fersk eng er en naturtype der ligger på lavt liggende arealer, ofte  ved vandløb, søer eller moser. Den  er under påvirkning af græsning, slåning eller oversvømmelser hvilket gør  at vegetationen er domineret af lavtvoksende og lyskrævende planter.

Enge

Nutidens  enge og fugtige områder i landskabet omfatter kun en lille del af de områder, der tidligere, da  grundvandsspejlet mange steder var højere, var enge. Engene opstod, fordi man har udnyttet moser til græsning og/eller høslæt, hvilket tidligere spillede en vigtig rolle i landbrugets foderproduktion til husdyrene. Nu er den  traditionelle udnyttelse af engene mange steder ophørt. 

Plantelivet på en fersk eng med græssende dyr omfatter  mange arter af  græsser og urter, der tåler græsning og slåning.  Man kan finde op mod 50 forskellige arter af planter pr. m² på en eng drevet uden gødskning.  Der findes en del sjældne planter på de ferske enge, idet næsten 25 % af alle rødlistede planter vokser på enge eller i moser, blandt andet  Maj-Gøgeurt, Purpur-Gøgeurt og engblomme.

§3-naturtype
Permanente ferske enge, der har et samlet areal på 2.500 m² eller mere, er en  §3-naturtype, der er beskyttet efter naturbeskyttelseslovens §3, men hvis de omlægges mere  end hvert 7.-10. år, er de ikke omfattet af beskyttelsen. I 2016 var der 108.064 hektar § 3-beskyttet strandeng i Danmark, hvoraf 15% ligger i et Natura 2000-område.

Eksterne kilder/henvisninger 

Ferske enge  på naturstyrelsen.dk

Naturbeskyttelse i Danmark
Naturtyper i Danmark
Nyrebladet tvetand

Nyrebladet tvetand (Lamium confertum) er en enårig, 5-40 centimeter høj plante i læbeblomst-familien. Den ligner liden tvetand, men ofte er alle blomsterkransenes støtteblade stilkede og bægeret er i frugtstadiet længere (7,5-12 millimeter) med længere tænder (4,5-7,5 millimeter), der er udstående (ikke sammenstødende som hos liden tvetand) og tydeligt længere end selve bægerrøret. Nyrebladet tvetand er udbredt i Nordeuropa.

I Danmark er arten temmelig almindelig på agerjord og ved vejkanter i Nordjylland, men er sjælden i resten af landet. Den blomstrer i maj til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Tvetand
Fliget tvetand

Fliget tvetand (Lamium purpureum var. purpureum) er en enårig, 5-40 centimeter høj plante i læbeblomst-familien. Den er en underart til rød tvetand, som den ligner, men bladene er uregelmæssigt lappede eller fligede. Desuden mangler kronrøret ofte den indvendige hårkrans.

I Danmark er underarten almindelig på agerjord, i vejkanter og haver på Øerne øst for Storebælt, men er sjældnere i resten af landet. Den blomstrer i april til oktober.

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Tvetand
Læbeblomst-familien
Store Syrte

Store Syrte (Latin: Syrtis Major, i modsætning til Syrtis Minor der dækker over Gabèsbugten  beliggende i Tunesien), som ofte bliver omtalt som Sydrabugten, er en bugt i Middelhavet ved Libyens nordkyst. Navnet Store Syrte kommer fra romertiden hvor området blev benævnt Syrtis Major. Bugten udgør middelhavets sydligste del og er berygtet for sine rev og sandbanker. Store Syrte bliver nævnt i biblen og det nye testamente hvor apostlen Paulus genfortæller sin tur til Rom i lænker for at stå til regnskab for Kejser Nero. Skibets besætning var bekymret for at sejle ind i en storm i Syrte og forsøgte at undgå dette hvilket i stedet førte til forlis ved Malta.

Geografi 

Store Syrte har i århundreder været en centrum for tunfiskeri i Middelhavet. Bugten har givet navn til byen Sirte i den vestlige del af bugten.
Bugten måler 439 kilometer fra forbjerget af Ras Teyonas på den østlige side til forbjerget af  Ras Kasr Hamet på den vestlige side. Bugten rækker i alt 177 kilometer ind i landet  og dækker et areal på 57.000 kvadratkilometer

Se også 
 Første søslag ved Syrte i 2. verdenskrig blev udkæmpet mellem Regia Marina og Royal Navy i december 1941.
 Andet søslag ved Syrte i 2. verdenskrig mellem Regia Marina og Royal Navy i marts 1942.
 Store Syrte-episoden (1981) var en amerikansk-libysk luftstrid angående retten til at færdes i bugten. To libyske kampfly blev skudt ned.
 Operation Attain Document, var en serie af luftangreb mod libyske styrker af amerikanske kampfly i foråret 1986 frem til Operation El Dorado Canyon.
 Operation El Dorado Canyon. I 1986 udførte amerikanske flådestyrker en række offensive operationer mod Libyen.
 Store Syrte-episoden (1989) var endnu en amerikansk-libysk luftstrid verørende retten til at færdes i bugten. To libyske kampfly blev skudt ned af amerikanske F-14 Tomcat.

Eksterne henvisninger 

Bugter
Middelhavet
Libyens geografi
Skovhanekro

Skovhanekro (Galeopsis bifida), ofte skrevet skov-hanekro, er en 20-80 centimeter høj plante i læbeblomst-familien. Den ligner alm. hanekro, men blandt andet er kronen kortere (10-15 millimeter) og underlæbens midtflig er rektangulær (ikke kvadratisk) med tilbagebøjet rand og indbugtning i midten.

I Danmark er arten temmelig almindelig på agerjord, tangvolde, tørveholdige enge, skovrydninger og affaldspladser. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Læbeblomst-familien
Sandhanekro

Sandhanekro (Galeopsis ladanum), ofte skrevet sand-hanekro, er en 10-60 centimeter høj plante i læbeblomst-familien. Stænglen har under bladfæsterne tiltrykne og mere eller mindre bløde hår. Bladene er savtakkede med 3-7 tydelige takker på hver side (smalbladet hanekro har højst 4 tænder). Bægeret er grønligt med udstående, skinnende hår. Kronen er lyserød og 15-25 millimeter lang med gule tegninger på underlæben.

I Danmark findes arten hist og her på sandet agerjord, i grusgrave og på skrænter. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Læbeblomst-familien
Opening Night (Glee)

"Opening Night" er den 17. episode af den femte sæson af tv-serien Glee og 105. overordnet set. Den blev skrevet af Michael Hitchcock, og instrueret af Eric Stoltz, og blev vist på Fox i USA den 22. april 2014.

Synopsis  
Udenbys gæster ankommer til Rachel Berrys (Lea Michele) officielle Broadway premiere i Funny Girl, herunder Will Schuester (Matthew Morrison), Sue Sylvester (Jane Lynch), Santana Lopez (Naya Rivera) og Tina Cohen-Chang (Jenna Ushkowitz).

Produktion 
Episoden blev skrevet af co-executive producerMichael Hitchcock, og instrueret af Eric Stoltz. Produktionen var i gang i midten af marts.

Tilbagevendende tegn i denne episode omfatter den håbefulde sanger Mercedes Jones (Amber Riley), tidligere McKinley studerende Becky Jackson (Lauren Potter), Jacob Ben Israel (Josh Sussman) og Dave Karofsky (Max Adler), Funny Girl producent Sidney Greene (Michael Lerner), og nyhedesværterne Rod Remington (Bill A. Jones) og Andrea (Earlene Davis).

Referencer

Eksterne links

 

Episoder af Glee
Harry S. Truman-bygningen

Harry S. Truman-bygningen () er hovedkvarteret for det amerikanske udenrigsministerium. Den er beliggende USA's hovedstad Washington D.C.

USA's regering
Bygninger, konstruktioner og anlæg i Washington D.C.
Erik Nielsen (fodboldspiller)

Erik Nielsen (født 12. december 1937) er en tidligere dansk fodboldlandsholdsspiller fra Brønshøj Boldklub. Han er far til den tidligere landsholdsspiller Kent Nielsen. 
 
Erik Nielsen spillede 1 A-landskamp, som foregik i Leipzig mod DDR, i 1962.. Det blev desuden til 3 B-, 3 U21- og 2 U19-landskampe, før debuten på A-landsholdet.

Det blev til 328 førsteholdkampe for Brønshøj Boldklub mellem 1956 og 1969. Dette kampantal var klubrekord indtil 1989, hvor den blev overgået af Leif Sørensen. I sin tid i Brønshøj blev Erik Nielsen endvidere udtaget til den årlige kamp mellem København og Provinsen to gange (1960 og 1962).

Erik Nielsen er tillige far til Tommy Nielsen, som også spillede en stor mængde kampe (286) for Brønshøj Boldklub.

Referencer 

Fodboldspillere fra Danmark
Fodboldspillere fra Brønshøj Boldklub
Fodboldlandsholdsspillere fra Danmark
Tested (Glee)

"Tested" er det 16. episode af den femte sæson af den amerikanske musikalske tv-serie Glee, og den 104. episode samlet set. "Tested" er skrevet af Russel Friend og Garrett Lerner, og instrueret af Paul McCrane. Episoden blev sendt på Fox i USA den 15. april 2014.

Plot 
Artie Abrams (Kevin McHale) bliver testet positiv for klamydia og er tvunget til, at fortælle det til alle hans sexpartnere. På en date, bliver han meget nervøs og fortæller hende, at han ikke ønsker at have sex i mindst syv til 10 dage - når han har fundet ud af, hans antibiotika virkede. Senere fortæller Artie til hende at han har en kønssygdom; men hun er mere vred over, at han sov med to "idioter", og kalder ham en slyngplante, inden hun forlader ham.

Blaine Anderson (Darren Criss) og Kurt Hummel (Chris Colfer) er begyndt at afstand fra hinanden, da Kurt begynder med mere motion og Blaine begynder at føle sig usikker, især når han begynder at spise mere. Kurt finder snart ud af, at Blaine er frekventere en hjemmeside kaldet "Frat Boy physicals", og bliver vred over det. Den næste dag i fægteklasse,synger de to "Love is a Battlefield", før Kurt vredt vinder over ham. Senere indrømmer Blaine, at han er begyndt at føle sig usikker, nu da Kurt ændrer sig både fysik og personlighedsmæssigt; forsikrer Kurt ham om, at han altid vil være sammen med ham, og fortæller ham, at de skal være ærlige over for hinanden.

Mercedes Jones (Amber Riley) sætter spørgsmålstegn ved, om hun ønsker at miste sin mødom til Sam Evans (Chord Overstreet). Mercedes går i kirke, for at bede om vejledning, og konkluderer, at hun ønsker at vente indtil ægteskabet. Det komplicerer tingene for Sam; senere fylder han Mercedes' dagligstue med stearinlys, og siger, at han kan leve uden sex, men ikke leve uden hende.

Produktion 
Episoden blev skrevet af Russel Friend og Garrett Lerner, og instrueret af Paul McCrane.

Kun en tilbagevendende karakter dukkede op i episoden: den håbefulde sanger Mercedes Jones (Amber Riley).

Fire sange fra episoden er blevet løsladt på en digital fire-track EP med titlen Glee: The Music, Tested. Disse er: Robert Palmers  "Addicted to Love" sunget af McHale, Foreigners "I Want to Know What Love Is" sunget af Riley, Pat Benatars "Love Is a Battlefield" udført af Colfer og Criss, og Janet Jacksons "Let's Wait Awhile" udført af McHale, Riley og Overstreet.

Referencer

Eksterne links 
 

Episoder af Glee
Linalool

Linalool er et naturligt forekommende terpenalkohol, som findes i mange blomster og krydderiplanter. Det bruges i stor stil som parfumestof i mange kommercielle produkter. Det kaldes også for β-linalool, linalylalkohol, linaloyloxid, p-linalool, allo-ocimenol og 3,7-Dimethyl-1,6-octadien-3-ol. Det officielle danske systematiske navn er 3,7-dimethyl-oct-1,6-dien-3-ol.

Natur
Over 200 plantearter producerer linalool, primært i familierne Lamiaceae (mynte, duftende urter), Lauraceae (laurbær, kanel, rosentræ), og Rutaceae (citrusfrugt), men også birketræer og andre planter, fra tropiske- til subpolarklimazoner. Det er også fundet i nogle svampe.

Enantiomer
Linalool har et stereogenic center med C3 og har derfor to stereoisomer: (R)-(–)-linalool kendes også som licareol og (S)-(+)-linalool kendes som coriandrol.

Begge enantiomer findes i naturen: (S)-linalool findes fx i æterisk olie fra korianderfrø (Coriandrum sativum L. familie Apiaceae), palmarosa [Cymbopogon martinii var martinii (Roxb.) Wats., familie græs-familien], og appelsin (Citrus sinensis Osbeck, familie Rutaceae) blomster. (R)-linalool er tilstede i lavendel (Lavandula officinalis Chaix, familie Lamiaceae), laurbær (Laurus nobilis, familie Lauraceae), og sød basilikum (Ocimum basilicum, familie Lamiaceae) og andre.

Brug
Linalool bruges som duft i 60–80 % af parfumerede hygiejneprodukter og rengøringsmidler inklusive sæber, vaskemidler, shampoo og lotion.

Det bruges som et kemisk mellemprodukt. Et muligt slutprodukt af linalool er Vitamin E.

Linalool bruges også af professionelle skadedyrsbekæmpere som insektmiddel mod lopper, bananfluer og kakerlaker.

Linalool bruges også i myggeafskrækningsmidler.

Kilder 

Alkoholer
Alkener
Monoterpener
Aromaer
Allergifremkaldende parfumestoffer
Insekticider
Lancaster-traktaten

Lancaster-traktaten eller Traktaten i Lancaster (også lokalt kaldet Traktaten af 1744) var en traktat mellem Irokeserføderationen og de britiske kolonier Virginia og Maryland, mens også guvernører for Pennsylvania deltog i forhandlingerne. Traktaten blev forhandlet i et tidsforløb på halvanden uge mellem den 25. juni og den 4. juli 1744 og fandt sted i den amerikanske by Lancaster, Pennsylvania. Traktaten var primærk begrundet i kolonisering af den irokesiske Shenandoahdal, hvilket førte til vrede i Irokeserføderationen, som endda var tæt på at føre krig mod indbyggerne i deres land. Føderationen solgte senere alt land i Shenandoahdalen til Virginia for 200 pund i guld.

Traktaten var også vigtig for den onondaga-irokesiske diplomat Canasatego, som holdt tale for de tilstedeværende under traktaten. Talen opfordrede blandt andet de britiske kolonier i Amerika om at stå sammen og danne en demokratisk stat, som stammerne Mohawk, Cayuga, Onondaga, Oneida og Seneca havde gjort det i dannelsen af Irokeserføderationen i det 15. århundrede.

Irokesere
Traktater
Begivenheder i 1744
EU's liste over deklarationspligtige parfumestoffer

EU's liste over deklarationspligtige parfumestoffer er en liste over 26 parfumestoffer, hvor det skal deklareres på emballagen når de findes i over en vis koncentration i produkterne. De 26 parfumestoffer er stoffer, som mange har allergi overfor. Det kan enten være fordi de er meget allergifremkaldende eller fordi de anvendes hyppigt. Listen blev publiceret 30. september 1999 af EU's Scientific Committee on Cosmetic Products and Non-food products intended for Consumers (SCCNFP). 13 af parfumestoffer på listen er registret som dem flest er allergiske overfor. De 13 stoffer er: Amylcinnamal, amylcinnamylalkohol, benzylalkohol, benzylsalicylat, cinnamylalkohol, cinnamal, citral, kumarin, eugenol, geraniol, hydroxycitronellal, hydroxymethylpentyl-cyclohexenecarboxaldehyde og isoeugenol.

Listen i alfabetisk rækkefølge 
Alpha isomethyl Ionon
Amylcinnamal
Amylcinnamylalkohol
Anisylalkohol
Benzylalkohol
Benzylbenzoat
Benzylcinnamat
Benzylsalicylat
Butylphenyl methylpropional
Cinnamal
Cinnamylalkohol
Citral
Citronellol
Kumarin
d-Limonene
Eugenol
Evernia prunastri (egemos ekstrakt)
Evernia Furfuracea (træmos ekstrakt)
Farnesol
Geraniol
Hexylcinnamal
Hydroxycitronellal
Hydroxyisohexyl 3-cyclohexen carboxaldehyd
Isoeugenol
Linalool
Methyl 2-octynoate

Anvendelse 
Parfumestofferne anvendes i en lang række af kommercielle produkter. Det omfatter sæbe, vaskemiddel, skyllemiddel, opvaskemiddel, deodorant, tandpasta, parfume, kosmetik og rengøringsmiddel. Endvidere luftfriskere, stearinlys, hygiejnebind, legetøj og industrielle produkter som maling og olie, tobaksvarer og e-cigaretter. De anvendes desuden i en lang række af fødevarer, hvor de nogle gange blot kaldes for aroma eller naturlig aroma.

Kilder 

Liste over deklarationspligtige parfumestoffer
Arkiv

Et arkiv er en samling af historiske dokumenter eller et fysisk sted, hvor de er samlet. Arkiver indeholder dokumenter der er primære kilder, som er blevet samlet af et individ eller en organisation, og bliver gemt for at vise funktionen af personen eller organisationen. Professionelle arkivarer og historikere opfatter normalt arkiver som registre, der er blevet skabt af naturlige eller nødvendige årsager som resultat af juridisk, handels, administrative eller sociale aktiviteter. De er blevet metaforisk defineret som "sekreter af en organisme", og adskiller sig fra dokumenter, der bevidst er skrevet eller skabt til at formidle et bestemt budskab til eftertiden.

Generelt består arkiver af optegnelser, der er blevet udvalgt til permanent eller langsigtet bevaring på grund af deres varige kulturelle, historiske eller bevismæssige værdi. Arkivalier er normalt upublicerede og næsten altid enestående, i modsætning til bøger eller tidsskrifter, hvor der finde mange ens eksemplarer. Det betyder, at arkiver er helt forskellige fra biblioteker med hensyn til deres funktioner og organisation, selvom arkivsamlinger ofte kan findes i biblioteksbygninger.

En person, der arbejder på et arkiv, kaldes en arkivar. Studie og praksis med organisere, bevare, og give adgang til information og materiale i arkiver kaldes arkivvidenskab. Den fysiske oplagringssted kan betegnes som et arkiv eller lager.

Forskellige typer af arkiver 

I Danmark findes der forskellige typer af arkiver, som tager vare på historisk arkivmateriale og stiller det til rådighed for offentligheden på læsesalene, bl.a.:
 Rigsarkivet indsamler, registrerer og bevarer i henhold til Arkivloven den offentlige administrations arkivalier fra staten, regioner og nogle kommuner og fungerer samtidig som forskningsinstitution.
 Stadsarkiver indsamler, registrerer og bevarer i henhold til Arkivlovens § 7 dokumenter skabt af den kommunale forvaltning.
 Lokalhistoriske arkiver indsamler, registrerer og bevarer arkivmateriale skabt af private såsom virksomheder, foreninger og privatpersoner fra et afgrænset lokalområde.

Referencer 

Arkiver og arkivalier
Piast-slægten

Piast-slægten () var det første herskende dynasti i Kongeriget Polen. Den første dokumenterede polske monark var prins Mieszko I (935-992). Piast-slægtens regeringstid i Polen endte i 1370 med kong Kasimir IIIs død.

Grene af Piast-slægten fortsatte med at regere i Fyrstendømmet Masovien og i de Schlesiske hertugdømmer, indtil den sidste mandlige Schlesiske Piast døde i 1675. Piast-slægten giftede sig ind i flere adelsslægter i Europa, og besad adskillige titler, nogle inden for det Tysk-romerske kejserrige.

Eksterne henvisninger
Andrew Ridgeley

Andrew John Ridgeley (født 26. januar 1963) er en engelsk singer-songwriter og guitarist. Han udgjorde (med George Michael) den ene halvdel af musikduoen Wham!.

Eksterne henvisninger 
 

Singer-songwritere fra Storbritannien
Guitarister fra Storbritannien
Wham!
Anti Social Media

Anti Social Media er en dansk musikgruppe, der vandt Dansk Melodi Grand Prix 2015 med sangen "The Way You Are".

Karriere

Melodi Grand Prix og Eurovision Song Contest 2015 
Anti Social Media er dannet på initiativ af sangskriverne og producerne Remee og Chief 1. Den 26. januar 2015 blev gruppen annonceret som en af de ti konkurrerende deltagere i Dansk Melodi Grand Prix 2015 i Aalborg med sangen "The Way You Are", som Remee og Chief 1 også har skrevet. Sangen vandt konkurrencen den 7. februar 2015 efter at have fået flest point fra de regionale juryer, mens de fleste telefonstemmer gik til nummeret "Suitcase", sunget af Anne Gadegaard.
Anti Social Media skal dermed repræsentere Danmark med dette nummer ved Eurovision Song Contest 2015 i Wien. Anti Social Media kom ikke videre fra den første semifinale i Eurovision Song Contest 2015.

Diskografi

EP'er 
 The Way (2015)

Singler 
 "The Way You Are" (2015)
 "More Than a Friend" (2015)

Noter

Eksterne henvisninger 

 

Deltagere ved Eurovision Song Contest 2015
Danmarks Eurovision Song Contest-deltagere
Vindere af Dansk Melodi Grand Prix
Musikgrupper fra Danmark
Deltagere ved Dansk Melodi Grand Prix 2015